13 



Dækplader og brede Dækfolder, som begynder ved 

 Siden af Gattet, og som midlertidig klæber sammen 

 i Randen. Formen er ikke synderlig forskellig hos 

 de to Køn. 



Overførelsen af Æggene sker med Dages Mellemrum 

 i Portioner paa ti— tyve Stykker ad Gangen, og i alt rum- 

 mer Hannens Halesæk efter Fiskens Størrelse fra et halvt 

 til omtrent fem Hundrede Rognkorn. Selve Overførelsen 

 er iagttaget hos den store Tangnaal og foregaar, idet Fiskene 

 griber om hinanden, ved at Hunnen krænger Æggelederne 

 seks— otte Millimeter ud af Kønsaabningen og skyder dem 

 ind fortil i Hannens Halesæk, hvorpaa Æggene gydes. 

 Samtidig eller maaske senere befrugtes Æggene; Mælken 

 gydes i Halesækken, i hvis forreste Ende Hannens Køns- 

 aabning ligger. Æggene fæstes til Halesækkens Slimhinde, 

 der derefter vokser, saa at hvert Æg kommer til at ligge 

 i en Grube; de ligger regelmæssigt ordnede i Rækker. 

 Naar Halesækken er fyldt, klæber Randene af dens to 

 Klapper fast sammen, men naar Ungerne skal ud i det 

 fri, løsnes Sammenklæbningen igen, og Hannen kan nu, 

 som det er iagttaget hos den almindelige Tangnaal, frivil- 

 ligt aabne og lukke Halesækken, ud af hvilken Ungerne 

 vover sig for atter ved Fare at søge tilbage. Ungerne er, 

 naar de slipper ud, allerede i Hovedsagen lig de voksne. 

 Til Slægten hører et halvt Hundrede Arter, der træffes i 

 alle varme og tempererede Have samt i enkelte Søer og 

 Floder i Troperne; enkelte lever pelagisk, blandt andet i 

 Sargassohavet. Vore tre Arter hører til to Underslægter. 



Oversigt over Underslægterne. 



Skulderbæltets højre og venstre Side er nedentil 

 bevægeligt samlede og er her ikke dækkede 

 af nogen Bugplade 1. Siphonostoma. 



Skulderbæltets højre og venstre Side er neden- 

 til ubevægeligt forenede ved en der værende 

 Bugplade 2. Syngnathus. 



